বয়ঃসন্ধি
অাক্ষরিক অর্থে (এবং এই নিবন্ধটিতে যে সম্মন্ধে বলা হয়েছে) বয়ঃসন্ধি বলতে বোঝায় যৌন পরিপক্কতার জন্য শরীরে যেসকল পরিবর্তন আসে সেটাকে। বয়ঃসন্ধিকালের উন্নতিতে মনোসামাজিক ও সাংস্কৃতিক ভূমিকা এটার অন্তর্ভুক্ত নয়। বয়ঃসন্ধিকাল হচ্ছে শৈশব ও সাবালকত্বের মধ্যবর্তী একটি মানসিক ও সামাজিক ক্রান্তিকাল। বয়ঃসন্ধিকাল, বয়ঃসন্ধির সময় দ্বারা প্রভাবিত হয় বটে কিন্তু এটা আলোচনার সীমারেখা যথাযথভাবে সংজ্ঞায়িত করা যায় না। সাধারণত বয়ঃসন্ধিকালের ব্যাপারে আলোচনার ক্ষেত্রে কৈশোর সময়কার শারীরিক পরিবর্তনের চেয়ে সেই সময়ের মনোসামাজিক ও সাংস্কৃতিক এবং আচার-আচরণের বিকাশকেই বেশি প্রাধান্য দেওয়া হয়।
মানুষ
উন্নত দেশগুলিতে শিশু সাধারণত ওজনে ৩-৪ কেজি (৭-৯ পাউন্ড) এবং জন্মের সময় উচ্চতা থাকে ৫০-৬০ সেমি (২০-২৪ ইঞ্চি)। তবে জন্মের সময় ওজন কম হওয়া উন্নয়নশীল দেশগুলির মধ্যে সাধারণ যার ফলে এই অঞ্চলে শিশু মৃত্যুহার উচ্চ মাত্রার হয়ে থাকে। জন্মের সময়ের অসহায় অবস্থা সত্ত্বেও মানুষ সাধারণত বয়স ১২ থেকে ১৫ বছর বয়সের মধ্যে যৌন পরিপক্বতার মধ্যে পৌঁছায়। ১৮ বছর বয়স পর্যন্ত নারীর শারীরিক বিকাশ চালতে থাকে, তবে তা পুরুষের বেলায় এই প্রক্রিয়া ২১ বছর বয়স পর্যন্ত অব্যাহত থাকে। মানব জীবন বেশ কয়েকটি পর্যায়ে বিভক্ত হতে পারে: প্রাক-শৈশবকাল, শৈশব, বয়ঃসন্ধিকাল, যৌবন, বয়স্কতা এবং বার্ধক্য।